MUSEUM: Αισιόδοξες σκέψεις\nΑναρτήθηκε από museum στις 10:32 π.μ.\nΚαλή Χρονιά να έχεις museum! Καιρό είχες να μας γράψεις στο blog. Συμμερίζομαι την αισιοδοξία σου και σου εύχομαι ειλικρινά όλα αυτά που επιθυμείς να σου συμβούν μέσα στη νέα χρονιά!\nΔημήτρη Καλή Χρονιά με υγεία πάνω από όλα! Η αισιοδοξία είναι ο μόνος τρόπος να προχωρήσουμε παρακάτω στη ζωή. Καλό το κείμενό σου και κυρίως αισιόδοξο!\n13 Ιανουαρίου 2010 - 2:58 μ.μ.\nΜήτσο σε διαβάζουμε,τα λες super, είμαστε μαζί σου!!!\n14 Ιανουαρίου 2010 - 8:59 μ.μ.\nΜητσάρα, τα θέματα που σηκώνεις αλλά και το επίπεδο των comments είναι υψηλού επιπέδου. Κάθε μέρα πληκτρολογώ το museum23.blogspot.com γιατί πάντα μας περιμένουν ευχάριστες εκπλήξεις.\nΗ αισιοδοξία δεν είναι απλώς τρόπος ζωής, είναι η ζωή η ίδια. Όταν αφήνουμε κάποια άσχημα να σκιάζουν ολοκληρωτικά τη διάθεσή μας σημαίνει ότι ξεχνάμε το πλήθος των υπέροχων πραγμάτων που μας προσφέρει η ζωή. Όταν λοιπόν εμείς δεν εκτιμάμε τη ζωή όπως της πρέπει τότε κι αυτή με τη σειρά της μας γυρίζει την πλάτη και μας προσφέρει απλόχερα τον ίσκιο της.\n15 Ιανουαρίου 2010 - 10:32 π.μ.\nΚαλή Χρονιά Museum!\nΕγώ δε θυμάμαι ποτέ να έκανα απολογισμούς στο τέλος του χρόνου ή να έβαλα ποτέ συγκεκριμένους στόχους στην ξεκίνημα ενός καινούριου.\nΕίμαι επιεικής με τον εαυτό μου...\nΠάντα του λέω:\nΣου έχω εμπιστοσύνη ότι θα κάνεις το καλύτερο που μπορείς.\nΌσο για τις μίζερες συμπεριφορές... νομίζω ότι είναι πολύ εύκολο να απαλλαχθούμε από ΟΤΙΔΗΠΟΤΕ μας δημιουργεί αρνητικά συναισθήματα.\nΜπορούμε απλούστατα να απομακρυνθούμε. ;)\nΚαλή Χρονιά Δήμητρα! Ήμουν μακριά από υπολογιστή λόγω διακοπών και είπα να ξαποστάσω λιγάκι. Είναι καλό να μοιράζεται η αισιοδοξία όλων μας γιατί έτσι λειτουργεί αθροιστικά. Να είσαι καλά!\n15 Ιανουαρίου 2010 - 4:05 μ.μ.\nΧρήστο καλή χρονιά και σε σένα, ότι επιθυμείς! Ευχαριστώ για το σχόλιο και τα λόγια σου!\nΚαλώς τα παιδιά! Χαίρομαι που σας αρέσω, τόσο! Καλή αρχή και στο δικό σας blog!\n15 Ιανουαρίου 2010 - 4:16 μ.μ.\nΝα είσαι καλά Ντίνο μου. Και τα δικά σου σχόλια είναι υψηλού επιπέδου και ανεβάζουν το επίπεδο των κειμένων και συζητήσεων εδώ στο blog!\nΑνώνυμε φίλε έχεις πολύ δίκιο πως η αισιοδοξία είναι η ίδια η πορεία στη ζωή. Δεν είναι χαζοχαρούμενοι οι αισιόδοξοι. Πολλοί από αυτούς ξέρουν ή έχουν βιώσει τα προβλήματα της ζωής, δεν τα αγνοούν. Για αυτό και προσπαθούν να τα προσπερνούν για να πορεύονται καλά. Τα εμπόδια δεν απομακρύνονται απλά αποφεύγονται με αλλαγή πορείας.\n15 Ιανουαρίου 2010 - 4:32 μ.μ.\nΚαλώς τη Λίλιθ ! Καλή Χρονιά να έχουμε με θετική σκέψη και βέβαια .. μεγάλη εμπιστοσύνη στον εαυτό μας όπως λες !! Για να μην χρειαζόμαστε .. νέους στόχους και απολογισμούς :)) Όλα αυτόματα και άνετα :)) Χαχαχα !!\nΓια το τελευταίο κομμάτι που γράφεις, το καλύτερο είναι να μην γράψω κάτι άλλο και να ασχοληθούμε μόνο με τα ωραία πράγματα !!\n15 Ιανουαρίου 2010 - 4:56 μ.μ.\nτρία αποφθέγματα για την αισιοδοξία που μοιάζουν πολύ (τα 1 και 2 είναι σχεδόν ίδια).\n1. Αισιόδοξος είναι ο άνθρωπος που βλέπει φως εκεί που δεν υπάρχει. Απαισιόδοξος είναι ο ανόητος που προσπαθεί να το σβήσει\n2. (Τσώρτσιλ) Ο απαισιόδοξος βλέπει δυσκολίες σε κάθε ευκαιρία. Ο αισιόδοξος βλέπει ευκαιρίες σε κάθε δυσκολία.\n3. Υπάρχουν δύο τύποι ανθρώπων. Ο ένας είναι πολύ ευτυχισμένος και ο άλλος πολύ δυστυχισμένος. Η βασική διαφορά ανάμεσά τους είναι πως ο ένας αγαπά την ομορφιά του κόσμου κι ο άλλος μισεί την ασχήμια του\n16 Ιανουαρίου 2010 - 7:17 μ.μ.\nΝτίνο τα αποφθέγματά σου είναι πολύ πρώτα. Αυτό που μου άρεσε περισσότερο είναι το πρώτο που είναι πιο σύνθετο και ουσιαστικό – τα άλλα δύο παίζουν ελαφρώς και με τις λέξεις. Είναι ένας μικρός ορισμός της ευτυχίας και κατ’ επέκταση της δυστυχίας. Ας αφήσω κάτι ακόμα κι εγώ:\n- Αισιόδοξος είναι αυτός που πιστεύει πως ο κόσμος δεν μπορούσε να είναι καλύτερος. Απαισιόδοξος είναι αυτός που φοβάται ότι δυστυχώς είναι ακριβώς έτσι.\n- Η αισιοδοξία είναι η τρέλα, που θέλει να βλέπουμε το κάθε τι σωστό, κι όταν ακόμα είναι λάθος\n- Η απαισιοδοξία είναι θέμα διάθεσης. Η αισιοδοξία είναι θέμα θέλησης.\n18 Ιανουαρίου 2010 - 10:20 π.μ.\nΕίναι το σύνολο των μικρών ευχάριστων στιγμών μας. Μικρά κομμάτια ενός τεράστιου πάζλ. Φαινομενικά δείχνουν ασήμαντες, σε σύγκριση με την αιωνιότητα και τα διάφορα που συμβαίνουν στον πλανήτη μας, αλλά…μας γεμίζουν. Χρωματίζουν την άχαρη καθημερινότητα μας. Μικρές χαρές που γέρνουν προς την ευτυχία την ζυγαριά των μεγάλων προβλημάτων που μας ροκανίζουν την ζωή. Είναι η ήρεμη ματιά που ρίχνουμε στο παρελθόν μας, όταν κάνουμε τον απολογισμό. Είναι τα εφόδια μας για να ατενίζουμε αισιόδοξα το μέλλον προσέχοντας να μην καταστρέψουμε το παρόν μας. Η σιγουριά ότι ανεξάρτητα από τις κακουχίες που θα βρούμε στο δρόμο μας είναι εκεί και εμείς, που τις ξέρουμε, θα τις ξαναζήσουμε. Υφίστανται επειδή οι άνθρωποι που τις δημιούργησαν δεν έχουνε φύγει. Οι άνθρωποι που μας αγαπάνε και τους αγαπάμε. Θα μας βοηθήσουν και θα τους βοηθήσουμε . Μαζί ή ένας ένας κάνουμε τα μικρά βηματάκια μας. Όσο μπορούμε μέχρι που θα φύγουμε..\nΑυτές οι στιγμές ομορφαίνουν την ζωή μας ακριβός για τι είναι μικρές και εξαρτάται από εμάς να τις πραγματοποιήσουμε. Μας δίνουν δύναμη να συνεχίσουμε. Μας γεμίζουνε ικανοποίηση επειδή τις έχουμε προστατέψει από την φθορά του χρόνου. Όσο και να έχουμε προχωρήσει, ηλικιακά, θα μας προκαλέσουνε ένα χαμόγελο και μία χαρά. Μας τροφοδοτούνε την ελπίδα ότι δεν θα εξαφανιστούμε ως είδος. Στιγμές χαλάρωσης και ευτυχίας που τροφοδοτούν την συναισθηματική μας ζωή. Το χαμόγελο παρατείνει την ζωή που είναι πολύ μικρή για να την χάσουμε μισώντας οποιονδήποτε βρίσκεται μπροστά μας. Υπερτερούν της χολής και της αγανάκτησης για το άδικο και το άνισο της σκληρής καθημερινής μάχης επιβίωσης. Λίγες είναι αλλά αρκούν για να συμπληρώσουν το πάζλ της ευτυχίας\nΗ φωτογραφία του Νικόλα που πάλεψε ηρωικά και τα κατάφερε. Το βίντεο που τον δείχνει να χορεύει και να χαίρετε την ηλικία και την υγεία του. Νίκησε τις δυσκολίες και τώρα η καρδούλα του λειτουργεί κανονικά .Μεγαλώνει και μας έχει πάρει τα αυτιά με τις καινούργιες λέξεις που τις ρουφάει σαν σφουγγάρι .\nΤο ξαφνικό τηλεφώνημα φίλων για να πάμε στο θέατρο ή στο σινεμά .Όχι εκείνο το χιλιοπρογραμματισμένο που δεν τελεσφορεί. Είναι η ξαφνική ανάγκη του φίλου να σε δει και να συζητήσει μαζί σου. Να βρεθείτε ξαφνικά με ένα ποτηράκι κρασί και κυρίως με την διάθεση να λύσετε μερικά από τα προβλήματα του κόσμου. Η ανάγκη του φίλου σου , που βρίσκεται στην άλλη άκρη της χώρας ,πνίγεται στην δουλειά και όμως θα διαθέσει λίγα λεπτά να σε ρωτήσει αν είσαι καλά\nΗ χαρά και η ικανοποίηση όταν σου βγαίνει καλή η μηλόπιτα που θα σερβίρεις στους φίλους που θα έρθουν το βράδυ σπίτι. Η περήφανη ματιά που ρίχνεις στα φυτά του μπαλκονιού .Τα φύτεψες, τα πρόσεξες μέσα στις βροχές και την ξεραΐλα ,τα πότισες και τώρα τα καμαρώνεις. Σου δίνουν την ψευδαίσθηση ενός αόρατου τείχος που σε προστατεύει από τα καυσαέρια της άχαρης ,πλέον, Αθήνας μας.\nΗ πνευματική ικανοποίηση όταν διαβάζεις ένα καλό κείμενο,ή ακούς μία ωραία μουσική. Όταν βλέπεις μία καλή ταινία η μία καταπληκτική παράσταση. Όλες αυτές οι μικρές χαρές υφίστανται. Δεν έχουνε εξαφανιστεί, είναι εκεί φτάνει να τις ανακαλύψετε και να αφήσετε την ψυχή και το μυαλό σας να τις χαρεί!.\n21 Ιανουαρίου 2010 - 5:17 μ.μ.\nΗ ευτυχία είναι πόσο κοντά είναι οι επιθυμίες μας στην πραγματικότητα σύμφωνα με ένα ορισμό που έχω διαβάσει. Ο δείκτης ευτυχίας είναι η απόσταση ανάμεσα στο επιθυμητό και το πραγματοποιήσιμο. Αν η απόσταση αυτή μηδενιστεί, έχουμε τη μέγιστη ευτυχία. Ενδιαφέρων ορισμός, με ακρίβεια κι απλότητα δοσμένος (από το βιβλίο του Νίκου Δήμου ‘Η δυστυχία του να είσαι Έλληνας’) μα μου φαίνεται πως η δικιά σου προσέγγιση είναι πιο μεστή. Συχνά οι άνθρωποι νομίζουν πως η ευτυχία είναι μόνο η επίτευξη ενός μεγάλου σκοπού μέσα από κόπο και προσπάθεια. Σύμφωνοι, υπάρχουν στιγμές κορυφαίες στην ζωή μας που αξίζει να είμαστε υπερβολικά ευτυχισμένοι. Τι γίνεται όμως μετά; Υπάρχουν περίοδοι στη ζωή μας γεμάτες ταξίδια, εκδρομές, δρώμενα. Συχνά αλλά όχι συνεχώς. Προσπαθούμε να σπάσουμε τη ρουτίνα για να νιώσουμε πιο ευτυχισμένοι. Τα Σαββατοκύριακια λέγονται πια απόδραση στην καθομιλουμένη. Ζούμε στα διαλείμματα των .. διαλειμμάτων μας. Η ρουτίνα, δηλαδή η καθημερινότητα είναι περίπου συνώνυμο της δυστυχίας. Δεν λέμε να συμφιλιωθούμε μαζί της.\nΤελικά όσα ταξίδια κι αν κάνουμε, όσες αποδράσεις κι αν έχουμε, η όμορφη ζωή μας είναι η όμορφη ρουτίνα μας και οι στιγμές που αυτή περικλείει. Η ζωή μας είναι μία επανάληψη όπως ο ύπνος, το φαγητό, ο έρωτας, η δουλειά. Οι μέρες το ίδιο, η ανατολή, η δύση, οι εποχές του χρόνου επίσης. Ακόμα και η ίδια η αναπνοή μας, η τωρινή μετά από λίγο θα γίνει παρελθόν για να τη διαδεχθεί η επόμενη. Οι ομορφιές λοιπόν, οι περισσότερες, βρίσκονται μέσα σε μία καθημερινότητα που έχουμε συμφιλιωθεί και αγαπάμε. Τότε μόνο θα νοηματοδοτήσουμε τις στιγμές της και αυτά που μας συμβαίνουν που θα είναι σταγόνες ευτυχίας – που όλες μαζί θα κατορθώσουν να μας κατακλύσουν.\nΣε ευχαριστώ για το κείμενο που άφησες εδώ!\n26 Ιανουαρίου 2010 - 10:52 π.μ.


Χαλάρωση μετά το ντέρμπι – inpaok.com\nΧαλάρωση μετά το ντέρμπι\nΔιπλό με την Κ20 και αποθεραπεία…\nXωρίς κάποιο πρόβλημα τελείωσε η σημερινή, 17/3 προπόνηση των ποδοσφαιριστών του ΠΑΟΚ, καθώς όσοι αγωνίστηκαν έκαναν χαλάρωμα, ενώ οι υπόλοιποι αγωνίστηκαν σε διπλό με την Κ20 του Δικεφάλου…\n“Ολοκληρώθηκε η σημερινή προπόνηση της ομάδας που διεξήχθη στη Νέα Μεσημβρία. Όσοι αγωνίστηκαν στο χθεσινό ματς ακολούθησαν πρόγραμμα αποθεραπείας και αποκατάστασης, με ασκήσεις στο γυμναστήριο, μασάζ και υδροθεραπείες.\nΟι υπόλοιποι ακολούθησαν στο γήπεδο πρόγραμμα φυσικής κατάστασης, τεχνικής και τακτικής. Την ίδια ώρα στο δίπλα γήπεδο πραγματοποιούσε ανάλογη προπόνηση η Κ20 και μετά από συνεννόηση των προπονητών, οι ποδοσφαιριστές που δεν αγωνίστηκαν στα ματς του σαββατοκύριακου χωρίστηκαν σε δυο μικτές ομάδες και αγωνίστηκαν σε διπλό στο μισό γήπεδο.\nΛίνο και Μαντούρο ακολούθησαν ατομικό πρόγραμμα προπόνησης και ο Λάζαρ πρόγραμμα θεραπείας. Για αύριο ο Γιώργος Γεωργιάδης έδωσε ρεπό στους ποδοσφαιριστές του, οι οποίοι θα επιστρέψουν την Τετάρτη το πρωί στις προπονήσεις”.


Κρεμώδεις, γλυκές, παστέλ υφές, εμπνευσμένες από δαντέλα και κεντήματα, προικισμένες από εκλεπτυσμένη γοητεία. Έτσι χαρακτηρίζει η Jan Arnold -Co-Founder & Style Director της CND- την καινούργια σειρά Flirtation.\nSkincare tips - Spring to Summer\nΤο σκηνικό αλλάζει, η θερμοκρασία ανεβαίνει ολοένα και περισσότερο. Τα ρούχα μας προσαρμόζονται σε αυτό, γιατί όχι και οι συνήθειες μας; Όχι δεν μιλάω για το παγωτάκι που είμαι σίγουρη ότι έχεις ήδη γευτεί. Μιλάω για την επιδερμίδα σου. Για την καθημερινή της περιποίηση. Κάποια μικρά αλλά βασικά tips για τη μετάβαση από το κρύο και την υγρασία στη ζέστη και στον ήλιο.\nSkin Care & Body,\nΤο Μάιο τον υποδεχτήκαμε με μεγάλη χαρά. Λίγο που είναι ο τελευταίος μήνας πριν το καλοκαίρι, λίγο που Πρωτομαγιά και Πάσχα τα γιορτάσαμε μαζί... Με τον ίδιο αυτό ενθουσιασμό θα σου μιλήσω και για τα προϊόντα που ξεχώρισαν τον Απρίλιο. Και πίστεψε με όλα αξίζουν και με το παραπάνω την τόση προσοχή.\nJuicy Shaker by Lancome #bantheboring\nΤα ματ χείλη θα είναι πάντα στην καρδιά μας. Ωστόσο μέσα στα πλαίσια της επιστροφής των 90's ξαναβγήκαν στο φως τα lip gloss. Η διαφορά είναι ότι πλέον μπορείς να επιλέξεις ένα lip gloss που θα σου προσφέρει και κάτι παραπάνω από τη γνωστή λάμψη.


Meghan Markle: Με αυτές τις τροφές διατηρεί την καλλίγραμμη σιλουέτα της - Instyle GR\nMeghan Markle: Με αυτές τις τροφές διατηρεί την καλλίγραμμη σιλουέτα της\n03/02/2018 @ 07:58:47\nΛένε ότι ο έρωτας περνά από το στομάχι. Εάν αυτό ισχύει, ελπίζουμε ο πρίγκιπας Χάρι μέχρι τις 19 Μαίου, που είναι ο γάμος, να έχει γεμίσει τη βασιλική κουζίνα με φρέσκα φρούτα, chia seeds και πατάτες, γιατί αλλιώς δεν βλέπουμε να κρατά τη Μέγκαν Μαρκλ, που όπως και να το κάνουμε φαίνεται ότι έχει κάπως εκλεπτισμένα γούστα. Αλλά αυτό το ξέραμε ήδη από την επιλογή του αρραβωνιαστικού της.\nΜπορεί να μην ξέρουμε ακόμη πώς να βρούμε έναν σύντροφο του βεληνεκούς του Χάρι, αλλά ξέρουμε πώς να αποκτήσουμε τη βασιλική γραμμή της μέλλουσας νύφης. Τι σνακ λοιπόν επιλέγει για να έχει ενέργεια για την προετοιμασία του γάμου και γιατί θα πρέπει να ενσωματώσεις και εσύ αυτές τις τροφές στη διατροφή σου.\nΒΑΡΟΣ δίαιτα Διατροφή


Από εδώ, μόνο αλήθειες...\nΚαλή σας ημέρα! Λοιπόν, σε αυτήν εδώ τη στήλη θα γράφονται ΜΟΝΟ ΑΛΗΘΕΙΕΣ.\nΚαι μην ξεχνάτε οτι αλήθεια, σημαίνει κάτι που γίνεται όπως ακριβώς είναι, και όχι όπως ενδεχομένως πρέπει.\nΚαι μια που το συγκρότημα του Μάσιμο Καρέρα είναι η τρέλα μας, ευκαιρία να αναρωτηθούμε για δυο-τρία βασικά πράγματα, ξεκινώντας από τον τερματοφύλακα και συνεχίζουμε με... άλλα.\nΕχει άραγε σημασία εάν τερματοφύλακας κάτω από τα γκολπόστ βρίσκεται ο Τσιντώτας ή ο Αθανασιάδης;\nΚαμία λέω εγώ. Στους δέκα φίλους της ομάδας, οι πέντε ψηφίζουν Τσιντώτα και οι άλλοι πέντε Αθανασιάδη.\nΠοιος δεν ψηφίζεται; ΦΥΣΙΚΑ ο Χρυσόστομος Μιχαηλίδης. Και δεν νομίζω να υπάρχει έστω και ένας σοβαρός φίλαθλος της ΑΕΚ που ενώ εκνευρίζεται ή έστω στεναχωριέται που η φανέλα με το νούμερο 1 δεν ανταποκρίνεται στις προσδοκίες του και δεν ακουμπάει στο ελάχιστο τον προπονητή των γκολκίπερ, να μην σκέφτεται ότι πίσω από τις γκάφες και τις αστοχίες των δύο κίπερ υπάρχει ένας προπονητής που δεν ανταποκρίνεται στο έργο που του έχει ανατεθεί.\nΗ ερώτηση που αβίαστα έρχεται, είναι η εξής: Ποια είναι η πρόοδος των Τσιντώτα και Αθανασιάδη; Φτάνει η μπάλα στην περιοχή της ομάδας και κάνουμε τον σταυρό μας. Εκτελούν οι αντίπαλοί μας σέντρα, φάουλ ή κόρνερ και η ψυχή μας πάει στην... Αγιά Σοφιά! Προσπαθούν να παίξουν με τα πόδια και κοιταζόμαστε μεταξύ μας μην πιστεύοντας αυτά που βλέπουμε. Και εννοείται ότι αναρωτιέμαι ποιός ο λόγος που του παρέχεται μια τόσο ιδιότυπη ασυλία...\nΕπίσης, υπάρχει ένας παίκτης που λέγεται Τσιγκρίνσκι.\nΤο... ενθαρρυντικό είναι ότι οι παλαίμαχοι της ομάδας τον περιμένουν πώς και πώς να τους ενισχύσει (εάν φυσικά βγάλει τον αγώνα) στα φιλικά φιλανθρωπικού χαρακτήρα. Και αυτόν τον παίκτη ο Ιταλός κόουτς τον υπολογίζει ως βασικό!!! Θα με πείτε υπερβολικό; Δικαίωμά σας. Εδώ είναι δικαίωμα κάποιων να χαρακτηρίζουν τον Ουκρανό ως πυλώνα της άμυνας, εγώ τους φταίω; Αλλά μη νομίσει κανείς ότι για όλες τις στρεβλώσεις ευθύνονται μόνο οι συγκεκριμένοι, θα ήταν αστείο έστω και να το σκεφτεί κανείς...\nΚαι κλείνω για σήμερα.\nΑπλώς, θυμίζω ή πληροφορώ όσους λησμονούν ή δεν γνωρίζουν, ότι η ΑΕΚ δεν είναι ούτε Ολυμπιακός, ούτε Παναθηναϊκός, ούτε ΠΑΟΚ, ούτε Πανασπροπυργιακός. Είναι μια ομάδα με πολύ πιο ένδοξη ιστορία, και όποιοι δεν την σέβονται, πρέπει να ξέρουν ότι θα έρθει η στιγμή που θα αποκαλυφθούν και θα μετανιώσουν για το "δικαίωμα" να ασελγούν πάνω της.\nΚαλοτάξιδη η ιστοσελίδα μας που βγήκε στον αέρα για έναν και μόνο σκοπό. Να ενημερώνει, να υπερασπίζεται τα συμφέροντα, την αξιοπρέπεια και πάνω απ’ όλα το ιερό έμβλημα της ΑΕΚ, χωρίς φόβο. Αλλά με ασίγαστο πάθος...


Βασίλης Καρασαββίδης: "Να φτάσουμε όσο το δυνατόν ψηλότερα" - sportcyclades24\nΑρχική/Hot News/Βασίλης Καρασαββίδης: “Να φτάσουμε όσο το δυνατόν ψηλότερα”\nΒασίλης Καρασαββίδης: “Να φτάσουμε όσο το δυνατόν ψηλότερα”\nΧαρούμενος που φέτος θα αγωνίζεται στην ομάδα μας δήλωσε ο Βασίλης Καρασαββίδης. Ο 24χρονος λίμπερο σε δηλώσεις του στο foinikasclub.gr τόνισε:\n«Είμαι πολύ χαρούμενος που φέτος θα αγωνίζομαι στην ομάδα του Φοίνικα. Η Σύρος τα τελευταία χρόνια έχει μεγάλη παράδοση στο βόλεϊ και πάντα στοχεύει στις υψηλές θέσεις».\nΤι στόχο μπορείς να βάλεις για την φετινή σεζόν;\n«Γενικά δεν μου αρέσει να βάζω όρια. Θα δούμε όταν θα ολοκληρωθεί το ρόστερ της ομάδας. Στόχος είναι η ομάδα και φέτος να πρωταγωνιστήσει και στο τέλος να φτάσουμε όσο γίνεται ψηλότερα. Εύχομαι να έχουμε υγεία και με σκληρή δουλειά όλα θα γίνουν. Ανυπομονώ να έρθω στο νησί της Σύρου»\nΗ ΕΠΙΣΗΜΗ ΑΝΑΚΟΙΝΩΣΗ ΓΙΑ ΤΗΝ ΜΕΤΑΓΡΑΦΗ ΤΟΥ ΚΑΡΑΣΑΒΒΙΔΗ (ΔΕΙΤΕ ΕΔΩ)


Ξηρομεριτικη Ματια: Συμπολιτεία Ξηρομεριτών: Άλλο ένα έργο πάει να χαθεί με αποκλειστική ευθύνη της δημοτικής αρχής.\nΣυμπολιτεία Ξηρομεριτών: Άλλο ένα έργο πάει να χαθεί με αποκλειστική ευθύνη της δημοτικής αρχής.\nστις Τετάρτη, Απριλίου 05, 2017 -\nΜας είναι δύσκολο να κατανοήσουμε την αδιαφορία για εκμετάλλευση και αξιοποίηση πόρων από προγράμματα εθνικά η κοινοτικά. Είναι απίστευτο το πόσα χρήματα χάθηκαν μέσα σε δυόμισι χρόνια, χρήματα που προηγούμενοι Δήμαρχοι μάτωσαν για να τα εξασφαλίσουν και που η σημερινή δημοτική αρχή τα κλωτσάει, τα πετάει στα σκουπίδια, λες και της περισσεύουν. Ζητά η δημοτική αρχή δάνειο 1.300.000 € και έχει χάσει κοντά 2.000.000 € από αυτά τα προγράμματα.\nΗ Συμπολιτεία θα είναι παρούσα,απέναντι στα προβλήματα και στην κατάσταση που βιώνουμε, με προτάσεις για να βγούμε από το αδιέξοδο.


Κως: Τι έδειξε η προσομοίωση με τον εκσκαφέα στο σημείο της εξαφάνισης του Μπεν - Τα δάκρυα της μητέρας του | Infokids.gr\nΑρχική > Νέα > Κως: Τι έδειξε η προσομοίωση με τον εκσκαφέα στο σημείο της εξαφάνισης του Μπεν – Τα δάκρυα της μητέρας του\nΓια τρίτη συνεχόμενη εβδoμάδα συνεχίζονται με αμείωτη ένταση οι έρευνες των Βρετανών αστυνομικών στην ευρύτερη περιοχή που χάθηκαν τα ίχνη του 21 μηνών Μπεν το καλοκαίρι του 1991. Χθες πραγματοποιήθηκε μια προσομοίωση του τι είχε συμβεί αν υποτεθεί ότι το σενάριο που θέλει το τεράστιο σκαπτικό μηχάνημα που χειριζόταν ο Κωνσταντίνος Μπάρκας κατά τη διάρκεια χωματουργικών εργασιών να καταπλάκωσε το παιδί και η σορός του να θάφτηκε πρόχειρα κοντά στο σπίτι όπου διέμενε.\nΓια την αναβίωση του μεσημεριού της 24ης Ιουλίου του 1991 (ημέρα εξαφάνισης του Μπεν) επιστρατεύθηκε ένα τεράστιο σκαπτικό μηχάνημα παρόμοιο με αυτό που είχε τότε ο Μπάρκας.\nΟ ανταποκριτής της Mirror που ήταν παρών στις έρευνες ανέφερε πως θα ήταν πολύ εύκολο το παιδί να έχει βρεθεί πίσω από το γιγαντιαίο μηχάνημα χωρίς ο χειριστής του να έχει καταλάβει το παραμικρό, γεγονός που δεν διαψεύδει το σενάριο περί μοιραίου δυστυχήματος.\n«Καθώς το παρακολουθούσα, συνειδητοποίησα το τεράστιο μέγεθος και τη δύναμη του οχήματος. Και μπορεί να κινηθεί με εκπληκτικά μεγάλη ταχύτητα» ανέφερε χαρακτηριστικά ο ανταποκριτής. «Σκέφθηκαν πως αν ο μικρός Μπεν περιπλανιόταν πίσω από το μηχάνημα τη μοιραία μέσα, ο Ντίνος Μπάρκας δεν θα μπορούσε ποτέ να είχε καταλάβει πως ήταν καν εκεί (το παιδί). Η καμπίνα είναι τόσο ψηλά που είναι πιθανό πως δεν κατάλαβε πως είχε χτυπήσει και συνθλίψει το παιδί», συμπληρώνει ο Βρετανός δημοσιογράφος.\nΤα 60 αντικείμενα που κέντρισαν το ενδιαφέρον των ερευνών\nΟ επιθεωρητής της αστυνομίας, Τζον Κάζινς είπε ότι θα πρέπει να τα πάρουν μαζί τους στη Βρετανία για περαιτέρω ανάλυση, όταν ο ίδιος και η ομάδα του ολοκληρώσουν έρευνές τους στην Ελλάδα. Ο κ. Κάζινς επισήμανε ότι τα συγκεκριμένα ευρήματα δεν αποτελούν κύριο σημείο του ενδιαφέροντός του, ωστόσο, τόνισε ότι σε θα πρέπει να εξεταστούν σε κάθε περίπτωση.\nΞεσπά η οικογένεια του Μπάρκα\nΟργή νιώθουν οι συγγενείς του Κωνσταντίνου Μπάρκα, οι οποίοι που κάνουν λόγο για διασυρμό ενός ανθρώπου που δεν βρίσκεται πια στη ζωή. Οι συγγενείς του κάνουν λόγο για έναν ήσυχο άνθρωπο που δεν θα μπορούσε να κάνει κακό σε ένα μυρμήγκι. Αφήνουν δε ανοιχτό το ενδεχόμενο να κινηθούν δικαστικά και ζητούν να δημοσιοποιηθεί το όνομα του μάρτυρα, που κατέθεσε πως την επίμαχη μέρα της εξαφάνισης του μικρού Μπεν, ο άνθρωπός τους, ο οδηγός του εκσκαφέα ήταν ιδρωμένος και έτρεμε. Το όνομα του μάρτυρα-κλειδί δεν έχει αποκαλυφθεί από τις αρχές όμως σύμφωνα με πληροφορίες πρόκειται για άνθρωπο που ήταν στον στενό κύκλο του Μπάρκα που οδηγούσε τον εκσκαφέα και γνωρίζει πρόσωπα και καταστάσεις και γι’ αυτό η μαρτυρία του κρίθηκε ως εξαιρετικά σοβαρή και αξιόπιστη. Όπως φέρεται να είπε στις βρετανικές αρχές ο εν λόγω μάρτυρας, «την ημέρα της εξαφάνισης του Μπεν, είδα τον Μπάρκα, να είναι ιδρωμένος και να τρέμει. Όταν έμαθα για την εξαφάνιση του παιδιού, συνδύασα τα γεγονότα αλλά άφησα να περάσουν λίγες μέρες».\nΗ Κέρι Νίνταμ, η μητέρα του Μπεν που περιμένει να μάθει τι απέγινε ο γιος της μετά από 25 χρόνια άκαρπων αναζητήσεων το πρωί έδωσε ακόμα μία συνέντευξη στη βρετανική τηλεόραση και δεν μπόρεσε να κρύψει τα δάκρυά της. Οι ελπίδες της να βρεθεί ζωντανό το παιδί της έχουν εξανεμιστεί. Το μόνο που θέλει η ίδια και οι στενοί συγγενείς της, είναι να μάθει πώς πέθανε το ο γιος της και γιατί αυτή η τραγωδία αποκρύφθηκε επιμελώς και έπρεπε να περιμένει 25 χρόνια για μάθει τις ανατριχιαστικές λεπτομέρειες. «Θέλουμε απαντήσεις, είτε είναι καλές είτε είναι κακές. Δυστυχώς, φαίνεται πως θα ακούσουμε κακά νέα» είπε αρχικά ξεσπώντας σε κλάματα και συμπλήρωσε: «Δεν μπορούμε να ζήσουμε άλλα 25 χρόνια σαν και τα προηγούμενα. Οι γονείς μου κι εγώ δεν αντέχουμε άλλο. Είμαστε όλοι εξαιρετικά αγχωμένοι και κουρασμένοι».


Τα διάσημα μαύρα ταξί του Λονδίνου 30 φορές πιο ρυπογόνα από τα συνομήλικα τους οχήματα | LiFO\nΤα διάσημα μαύρα ταξί του Λονδίνου 30 φορές πιο ρυπογόνα από τα συνομήλικα τους οχήματα\nΤο ρυπογόνο σήμα κατατεθέν της βρετανικής πρωτεύουσας\n18.12.2018 | 11:40\nΤα διάσημα μαύρα ταξί του Λονδίνου είναι περίπου 30 φορές περισσότερο ρυπογόνα από τα συνομήλικα τους συμβατικά οχήματα ιδιωτικής χρήσης, σύμφωνα με έρευνα.\nΜετρήσεις του οξειδίου του αζώτου (NOx), των σωματιδίων και του διοξειδίου του άνθρακα (CO2) που πραγματοποιήθηκαν σε από πάνω από 100.000 οχήματα στο Λονδίνο αποκάλυψαν τη δυσανάλογη επίπτωση των μαύρων ταξί στους δρόμους της βρετανικής πρωτεύουσας.\nΗ έρευνα πραγματοποιήθηκε από την The Real Urban Emissions (True). Παράλληλα βρέθηκε πως μερικά από τα νεότερα μοντέλα των διάσημων μαύρων ταξί είναι ακόμα πιο ρυπογόνα από τα παλιότερα μοντέλα.\nΗ κινεζικής ιδιοκτησίας London Electric Vehicle Company, που παλιότερα ονομαζόταν London Taxi Company, με έδρα κοντά στο Κόβεντρι, παράγει το μοντέλο TX4 Euro 5 που εκπέμπει κατά 50% περισσότερο οξειδίου του αζώτου από τα Euro 3 και Euro 4 της ίδιας εταιρείας.\nΑυτό σημαίνει πως το μέσο όρο των εκπομπών οξειδίου του αζώτου από τα μαύρα ταξί, ανά κιλό καυσίμου, αυξήθηκε κατά την τελευταία πενταετία.\nΗ έρευνα δείχνει πως τα μοντέλα Euro 5 μαζί με παλαιότερα μοντέλα ευθύνονται για περίπου το 60% των εκπομπών οξειδίου του αζώτου από αυτοκίνητα στην ευρύτερη περιοχή του Λονδίνου.\nΤα μοντέλα Euro 5 και Euro 6 που καταναλώνουν ντίζελ εκπέμπουν έξι φορές περισσότερο οξειδίου του αζώτου σε σχέση με τα αντίστοιχα αυτοκίνητα που καταναλώνουν βενζίνη.\n«Πόλεις όπως το Λονδίνο εργάζονται χρόνια τώρα για να βελτιώσουν την ποιότητα του αέρα με περιορισμένη επιτυχία καθώς δεν είχαν τα δεδομένα για να περιορίσουν τις πραγματικές εκπομπές στους δρόμους», δήλωσε μεταξύ άλλων η Sheila Watson εκ μέρους του FIA Foundation που συνεργάζεται με την πρωτοβουλία True.\nΠαράλληλα υποστήριξε πως είναι σημαντικό να υποστηριχθεί η εργασία τηλεπισκόπησης καθώς είναι αυτή που φέρνει τα δεδομένα σε όσους θεσπίζουν πολιτικές και είναι η μόνη διαθέσιμη.\n«Μόνο αυτά τα δεδομένα μπορούν να βοηθήσουν τους πολιτικούς, τους καταναλωτές αλλά και τους κατασκευαστές να καταλάβουν καλύτερα τι συμβαίνει στους δρόμους μας.»\nΟ δήμαρχος του Λονδίνου Σαντίκ Χαν δήλωσε πως ο αέρας του Λονδίνου είναι τόσο τοξικός που καταστρέφει την ανάπτυξη των πνευμόνων των παιδιών, είναι αιτία για χιλιάδες πρόωρους θανάτους και αυξάνει τον κίνδυνο για άσθμα και άνοια.\n«Γνωρίζουμε ότι τα βρώμικα οχήματα ευθύνονται για τις μισές εκπομπές των διοξειδίων του θείου και αυτά τα νέα δεδομένα από την True και ICCT αποκαλύπτουν την έντονη επίδραση των ρυπογόνων ταξί στους δρόμους μας.»\nΑμαζόνιος: Τμήμα του τροπικού δάσους «αποβάλλει περισσότερο διοξείδιο του άνθρακα από ό,τι απορροφά»\nΤι αποκαλύπτει νέα έρευνα για το τροπικό δάσος του Αμαζονίου


eXofitsio: "Χάρη σας κάνουν που σας επιτρέπουν να σπουδάζετε...\nΚαι θα τρώτε ξύλο μέχρι να το καταλάβετε"...\nΤην πανεπιστημιακή αστυνομία δεν τη θέλουν οι φοιτητές, ούτε η πλειονότητα των καθηγητών. Τη θέλουν όμως, όπως δείχνουν οι δημοσκοπήσεις, οι ψηφοφόροι της ΝΔ και του ΚΙΝΑΛ που η μόνη τους γνώση για τα πανεπιστήμια είναι ό,τι ακούνε από τα κανάλια.\nΚαι τη θέλουν γιατί... τα ίδια κανάλια εδώ και τρία χρόνια, σε πλήρη συμπόρευση με την κυβέρνηση, εμφανίζουν τα πανεπιστήμια ως εστίες βίας και ανομίας, κάτι ανάμεσα στο Αφγανιστάν και το Σικάγο του Αλ Καπόνε.\nΗ κυβέρνηση για να κάμψει τις αντιδράσεις της πανεπιστημιακής κοινότητας και να χαϊδέψει τα συντηρητικά αντανακλαστικά των οπαδών της, εφαρμόζει τη στρατηγική της έντασης με επίκεντρο το Αριστοτέλειο Πανεπιστήμιο Θεσσαλονίκης.\nΠροκαλεί τους φοιτητές και απαντά με καταστολή, τροφοδοτώντας τα κανάλια με τις απαραίτητες εικόνες βίας, για να χαρεί ο δεξιός ψηφοφόρος που «επιτέλους τα δέρνουν τα κωλόπαιδα».\nΗ αρχή έγινε με το βίαιο κλείσιμο ενός στεκιού που λειτουργούσε χωρίς πρόβλημα για περισσότερα από τριάντα χρόνια, με πρόσχημα τη δημιουργία βιβλιοθήκης! Από τους πολλούς κενούς χώρους που διαθέτει το ΑΠΘ επιλέχθηκε, όλως τυχαίως, το στέκι για τη νέα βιβλιοθήκη.\nΓιατί αλίμονο, αν κάτι ενδιαφέρει αυτή η κυβέρνηση είναι οι βιβλιοθήκες! Για παράδειγμα, ο υπουργός υποδομών, Κ. Καραμανλής, «δώρισε» πριν λίγες μέρες μια βιβλιοθήκη σε κάποιο σχολείο. Μην πάει ο νους σας σε τίποτα βιβλία, το έπιπλο δώρισε ο άνθρωπος και το διαφήμιζε περιχαρής από τα social media...\nΑσφαλώς τα φιλοκυβερνητικά ΜΜΕ έπιασαν αμέσως δουλειά. Οι φοιτητές που αντιδρούν στην παρουσία της αστυνομίας εμφανίζονται σαν σύγχρονοι βάνδαλοι που δεν θέλουν τη βιβλιοθήκη. Να γιατί πρέπει να μπει η αστυνομία στα πανεπιστήμια!\nΚαι μπήκε. Τα ΜΑΤ έχουν εδώ και μήνες κάνει κατάληψη στο ΑΠΘ τραμπουκίζουν και δέρνουν φοιτητές καθημερινά. Σήμερα έριξαν χειροβομβίδα κρότου λάμψης στο κεφάλι φοιτητή τραυματίζοντάς τον σοβαρά.\nΗ κυβέρνηση πετάει χιλιάδες φτωχά παιδιά έξω από τα πανεπιστήμια και την ίδια στιγμή μπάζει μέσα την αστυνομία. Η ταξική πολιτική ανέκαθεν συμβάδιζε με την καταστολή.\nΗ παιδεία άλλωστε δεν είναι δικαίωμα, αλλά προνόμιο, όπως ομολόγησε ο Μητσοτάκης στη Βουλή. Χάρη σας κάνουν που σας επιτρέπουν να σπουδάζετε. Και θα τρώτε ξύλο μέχρι να το καταλάβετε.


Επιθέσεις κατά τουρκικών στόχων από τις “Κουρδικές Μονάδες Εκδίκησης” - Infognomon Politics\nInfognomon Politics > Ροή Ειδήσεων > Διεθνή > Κουρδιστάν (Κουρδικό Ζήτημα, Αμπντουλλάχ Οτζαλάν) > Επιθέσεις κατά τουρκικών στόχων από τις “Κουρδικές Μονάδες Εκδίκησης”\nΚουρδιστάν (Κουρδικό Ζήτημα, Αμπντουλλάχ Οτζαλάν) , Τουρκία 7 Απριλίου 2020\nΜονάδες Εκδίκησης πραγματοποίησαν δράσεις σε τρεις πόλεις δηλώνοντας πως “Δεν πρόκειται να σταματήσουμε ποτέ μέχρι να απελευθερωθεί ο ηγέτης μας”. Οι Μονάδες Εκδίκησης Μάρτυρα Σεμά Κοτσέρ και Μαρτύρων του Άφριν, έκαναν ανακοίνωση σχετικά με τις δράσεις που πραγματοποίησαν τις τελευταίες μέρες.\nΣτην ανακοίνωση αναφέρουν πως “Από την μια μαζί με τον λαό μας χαράζουμε τις δράσεις που θα ματαιώσουν τις επιθέσεις του φασισμού και από την άλλη μεριά, θα συνεχίσουμε να κλιμακώνουμε τον κλοιό της φωτιάς γύρω από την κόκκινη γραμμή τον Ηγέτη μας. Δεν πρόκειται ποτέ αν σταματήσουμε μέχρι ο Ηγέτης μας και ο λαός μας να αποκτήσουν μια ελεύθερη ζωή”.\nΟι μονάδες εκδίκησης ανακοίνωσαν ως εξής τις λεπτομέρειες των δράσεων : “Στις 5 Απριλίου στην συνοικία Χατσόρτ του Ιπέκγιολού του νομού Βαν, μονάδες αυτοάμυνας μας επενέβησαν σε αστυνομικούς που φερόταν άσχημα στον κόσμο μας και έτσι αναγκάστηκαν να αποσυρθούν. Στην σύγκρουση που ξέσπασε ο εχθρός αναγκάστηκε να υποχωρήσει.\n“Στις 5 Απριλίου στο Σουρ του Ντιγιαρμπακίρ, συνεχίστηκαν οι επεμβάσεις μας σε εμπόρους ναρκωτικών. Σπίτι εμπόρου ναρκωτικών χτυπήθηκε με αυτοσχέδια βόμβα και πυροτεχνήματα. Στις 4 Απριλίου στο Καντίκιοϊ της Κωνσταντινούπολης καταστράφηκαν με πυρπόληση 4 οχήματα που ανήκαν σε 4 φασίστες του κόμματος ΑΚΡ”.\nΣκληρή επίθεση των Κούρδων-18 νεκροί και 36 τραυματίες Τούρκοι από επίθεση\nΠλήγμα κατά των τουρκικών δυνάμεων στο Αφρίν από τους Κούρδους (vid.)\nΣκληρή αντεπίθεση των Κούρδων στο Αφρίν-Απόπειρα δολοφονίας υψηλόβαθμου προσώπου Ισλαμικών πολιτοφυλακών (βίντεο)


Τσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας, Tsilogiannis, Paulos. An\nGreek-book.de / Bücher / Griechische Lehr- und Wörterbücher / Griechische Wörterbücher / Τσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας\nΤσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας\nProduktinformationen "Τσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας"\nΑντίστροφο λεξικό της νέας-αρχαίας ελληνικής γλώσσας Με διάγραμμα ιστορίας της ελληνικής γλώσσας και χρήσιμους πίνακες Παύλος Τσιλογιάννης επιμέλεια σειράς: Θανάσης Α. Βασιλείου Gutenberg - Γιώργος & Κώστας Δαρδανός, 2000 407 σελ. ISBN 960-01-0844-7, ISBN-13 978-960-01-0844-6, [Κυκλοφορεί]\nWeiterführende Links zu "Τσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας"\nKundenbewertungen für "Τσιλογιάννης, Παύλος. Αντίστροφο λεξικό της νέας-αρχαίας ελληνικής γλώσσας"\nΑνδριώτης, Νικόλαος Π.: 1906-1976....


Επιμέλεια: Θεόδωρος Κουλουμπής\nΕπιμέλεια: Θάνος Ντόκος\nΕπιμέλεια: Ανδρέας Κιντής\nΤο σχέδιο Άναν, με όλες τις σοβαρές ατέλειές του, μπορεί, έστω και μετά την 16η Απριλίου, να βάλει τα θεμέλια μιας βιώσιμης, λειτουργικής και αμοιβαία αποδεκτής λύσης. Από μόνο του θα ήταν απορριπτέο και από τις δύο κοινότητες, οι οποίες μέχρι προσφάτως υποστήριζαν ότι μια "κακή λύση" θα ήταν χειρότερη από τη "μη λύση". Αλλά ο καινούριος, ίσως καθοριστικός, παράγοντας λέγεται ένταξη της Κύπρου (μακροχρόνια και της Τουρκίας) στην Ευρωπαϊκή Ένωση. Το θερμοκήπιο αυτό των ανεπτυγμένων οικονομιών και εδραιωμένων δημοκρατιών δίνει σίγουρα την ευκαιρία στις δύσκαμπτες διατάξεις του προτεινόμενου συνταγματικού πλαισίου να λειτουργήσουν.\nΣε τελευταία ανάλυση, βεβαίως, μια συνετή πολιτική του Ελληνισμού δεν μπορεί να βασίζεται μόνο σε ευσεβείς πόθους και σε αισιόδοξες προβλέψεις για το άμεσο μέλλον της αχανούς και ακατέργαστης γειτονικής μας χώρας. Γι' αυτό σε κάθε ευκαιρία τονίζουμε ότι το άλφα και το ωμέγα της αποτρεπτικής μας πολιτικής ως προς την Τουρκία πρέπει να στηρίζεται - παρά τις οικονομικές θυσίες - σε μια επαρκή ισορροπία στρατιωτικών δυνάμεων στο Αιγαίο και στην Κύπρο.\nΕλλάς - Διπλωματικές σχέσεις (327.495)


Anathema - Greek Rebels\nsymmetric records - 468|90|symmetric records||https://www.facebook.com/symmetricrecords/|bothGreekrebels Banner 07052021-468×60 - 468|60|Greekrebels Banner 07052021-468×60||https://www.greekrebels.gr/epikoinonia/|bothRussian Circles 2022_7468x60 - 468|60|Russian Circles 2022_7468x60|||bothamadeus banner greekrebels 2 - 468|60|amadeus banner greekrebels 2|||bothΟΜ 2022_468x60 - 468|60|ΟΜ 2022_468x60|||bothwhale-468×60 - 468|60|whale-468×60|||bothRODSTUDIOS-468×60-BANNER - 468|60|RODSTUDIOS-468×60-BANNER|||both\nΟΜ 2022_728x90 - 728|90|ΟΜ 2022_728x90|||bothhaursen2 - 728|90|haursen2||https://www.facebook.com/HaursensGuitarWorkshop/|bothRodStudios_728x90 - 728|90|RodStudios_728x90|||bothRussian Circles 2022_728x90 - 728|90|Russian Circles 2022_728x90|||bothnano designs 728×90 - 728|90|nano designs 728×90||https://www.facebook.com/Nanodesignart/|bothGreekrebels Banner 07052021-728×90 - 728|90|Greekrebels Banner 07052021-728×90||https://www.greekrebels.gr/epikoinonia/|bothamadeus banner greekrebels 1 - 728|90|amadeus banner greekrebels 1|||both\nΗ μπύρα έχει πολλές ευεργετικές ιδιότητες. Φέρνει τους ανθρώπους πιο κοντά, μετατρέπει και τον πιο συγκρατημένο σε λιώμα και γενικότερα δίνει το έναυσμα για τρελό party. Υπάρχουν όμως και οι περιπτώσεις όπου η μπύρα σε λυγίζει και σε κάνει να λες πράγματα που δεν πρόκειται να πεις. Λίγα μόλις λεπτά μετά την ακουστική εμφάνιση των Anathema στα πλαίσια του “Universal” DVD, συνάντησα από κοντά τον Vincent Cavanagh, ο οποίος για ακόμα μία φορά είχε κατεβάσει τις μπύρες μονορούφι. Αυτό που ξεκίνησε ως μία τυπική συνέντευξη, μέσα σε κλάσματα δευτερολέπτου μετατράπηκε σε προσωπική μάχη του frontman με τους προσωπικούς του δαίμονες. Μαζί, θυμηθήκαμε παλιούς γνωστούς, κάναμε ανασκαφές στο παρελθόν και συζητήσαμε “παρεξηγήσεις” που ανά καιρούς έχουν πληγώσει τη μπάντα.\nΓεια σου Vinnie! Είμαι ο Χάρης!\nΧαίρομαι που σε γνωρίζω Χάρη. Δεν ξέρω αν προφέρεται το ίδιο, αλλά έχω ένα γάτο που τον λένε Χάρη! Χαχαχα!\nΧαχαχα! Τι να πω. Σύμπτωση! Τέλος πάντων. Καλώς ήρθατε ξανά στην Ελλάδα. Πώς νιώθεις που είστε και πάλι εδώ;\nΕυχαριστώ. Νιώθω υπέροχα! Μόλις παίξαμε unplugged σε ένα πολύ μικρό venue στην Αθήνα. Αν κάποιος ήταν σε αυτή την εμφάνιση, θα έβλεπε το κοινό μπροστά σε ένα ημικύκλιο γύρω από τη μπάντα, πράγμα που είναι απίστευτο. Είχαμε πολύ τραγούδι και μεγάλη επικοινωνία ανάμεσα στη μπάντα και τον κόσμο.\nΝαι, όπως πάντα! Ήταν πολύ όμορφο.\nΈχει περάσει σχεδόν ένας χρόνος από την κυκλοφορία του τελευταίου σας album, “Weather Systems”. Ποιο είναι το feedback που δεχτήκατε απ’ τους ακροατές;\nΟι ίδιοι οι ακροατές το λάτρεψαν και είδαμε πολλές θετικές αντιδράσεις απ’ όλους, ενώ είχαμε και πολύ καλές αντιδράσεις από τον Τύπο. Δε μπορούσαμε να ζητήσουμε τίποτα παραπάνω. Πάντα είμαστε σίγουροι σε ό,τι κάνουμε. Είμαστε χαρούμενοι με αυτό το δίσκο και ανυπομονούμε να κάνουμε τον επόμενο.\nΟφείλω να σου ομολογήσω πως κάθε φορά που μαθαίνω για την επόμενη επίσκεψή των Anathema στη χώρα μας, νιώθω ιδιαίτερα χαρούμενος. Αυτή τη χρονιά με εκπλήξατε με αυτό το acoustic show. Αλήθεια, γιατί αποφασίσατε να κάνετε το “Universal” σε ακουστική μορφή;\nΤο acoustic show το κάνουμε εδώ και ένα χρόνο. Έπρεπε να έρθουμε και στην Ελλάδα γι’ αυτό. Ειδικά έτσι όπως είναι το ακουστικό set αυτή τη στιγμή. Με το Danny να παίζει στα πετάλια όλα τα beats και τις μπασογραμμές, με το πιάνο. Είναι σαν να παίζουμε ένα είδος ambient. Συν ότι έχουμε και τους τρεις τραγουδιστές. Είναι ένας ενδιαφέρον τρόπος για να παίζεις. Πρώτα απ’ όλα, αυτός είναι ο λόγος που το κάνουμε. Γιατί απολαμβάνουμε να παίζουμε έτσι. Είναι ενδιαφέρον να βλέπεις τα τραγούδια να παίζονται μ’ αυτή τη μορφή και να βλέπεις τι αυτοσχεδιασμούς μπορείς να κάνεις με αυτά. Πολλά άτομα από το κοινό έχουν την ευκαιρία να δουν τη μπάντα και τα τραγούδια που αγαπούν χωρίς τα συνηθισμένα όργανα μίας κανονικής rock μπάντας. Ξέρεις…\nΜπορείς να πεις δηλαδή πως είναι και ένας διαφορετικός τρόπος έκφρασης.\nΝαι, ακριβώς! Είναι πιο στενό, είναι πιο άμεσο, πιο συνεχές και πιο δύσκολο. Γιατί δε μπορείς να κρύψεις τα λάθη που ενδέχεται να κάνεις.\nΑυτό το show ήταν παλιά ιδέα, ή προέκυψε αμέσως μετά την κυκλοφορία του “Weather Systems”;\nΉταν παλιά ιδέα. Ο Danny και εγώ κάνουμε ακουστικά gigs για 10 χρόνια με κιθάρες και πιάνο. Σε αυτή τη φάση η ιδέα που είχαμε επέστρεψε και αναπτύχθηκε. Νομίζω πως όλο αυτό οφείλεται κυρίως στο Danny. Εκείνος ήταν που ένιωσε την αναγκαιότητα. Όταν παίζει μόνος του αναλαμβάνει τα πάντα. Δε χρειάστηκε να αναλάβω τις ακουστικές κιθάρες ή τα πλήκτρα. Παρόλα αυτά, κατάφερα να πετύχω αυτό το ambient στοιχείο και την ατμόσφαιρα που χρειάζεται. Είναι κάτι διαφορετικό. Όμως το απολαμβάνουμε.\nΤώρα ας περάσουμε στον οπτικό τομέα του “Universal” DVD, κάτι που μπορώ να περιγράψω μόνο με μία λέξη: Μαγεία!\nCool! Σ’ ευχαριστούμε πολύ!\nΠιστεύεις ότι το φόντο του αρχαίου ρωμαϊκού θεάτρου βοήθησε σε αυτό;\nΝαι. Γνωρίζαμε απ’ την αρχή ότι έπρεπε να κάνουμε ένα Bly-Ray/DVD που θα συνόδευε το φιλμ. Μας δόθηκε η ευκαιρία να παίξουμε με την ορχήστρα και αυτό ήταν! Το γυρίσαμε. Ήδη ξέραμε πως θα ήταν ξεχωριστό όταν είδαμε από κοντά το μέρος. Αφιερώσαμε πολύ χρόνο, κάναμε όλες τις προετοιμασίες και ξοδέψαμε πάρα πολλά χρήματα. Υπήρχε πάρα πολύς κόσμος που συμμετείχε σ’ αυτό και όλα ήρθαν μαζεμένα όταν συνειδητοποιήσαμε πως όλο αυτό θα γινόταν “one-take” και πως θα έχουμε μόνο μία ευκαιρία για να το κάνουμε.\nΔηλαδή θα μπορούσες να πεις πως σταθήκατε και λίγο τυχεροί στην προκειμένη περίπτωση;\nΧμμμ… Ναι. Αλλά, ξέρεις, σε τέτοιες καταστάσεις πηγαίνεις και λίγο προετοιμασμένος. Είχαμε το καλύτερο crew και κάναμε τις καλύτερες προετοιμασίες. Γιατί, όπως είναι φυσικό, ποτέ δεν ξέρεις τι θα συμβεί. Κάτι μπορεί να πάει στραβά. Ευτυχώς για μας, έγινε σωστά και ήμασταν χαρούμενοι από την αρχή μέχρι το τέλος της εμφάνισης. Ειδικά στο κομμάτι “Flying”, ξεκίνησαν να σκάνε πυροτεχνήματα ακριβώς έξω από το χώρο. Και αυτό το timing ήταν τέλειο! Αν ήσουν εκεί, θα καταλάβαινες. Ξέρεις…Είναι όπως όταν έχεις μία μπάντα σε ένα festival και αρχίζουν τα πυροτεχνήματα. Αλλά δεν είχε να κάνει με μας. Ήταν η πόλη. Είχαν μία επίδειξη με πυροτεχνήματα εκείνη την ώρα για τους δικούς τους λόγους.\nΆρα κόλλησε με το show.\nΝαι, ταίριαξε τέλεια! Κάτι τέτοια μας συμβαίνουν ανά καιρούς. Θυμάμαι χαρακτηριστικά μια φορά όταν παίζαμε στη Ρουμανία. Ήταν μία παλιά εκκλησία στην κορυφή ενός λόφου. Μία πανέμορφη τοποθεσία. Στο τελευταίο κομμάτι της συναυλίας, στην τελευταία νότα που παίξαμε, έπεσε μία τεράστια αστραπή! Μετά ακούστηκε μία μεγάλη βροντή. Και ήταν τόσο δυνατή που μπορούσες να την ακούσεις απ’ όποια μεριά και να καθόσουν! Έχει ανέβει και στο YouTube. Πάνω εκεί που είμαστε έτοιμοι να κάνουμε το κλείσιμο… Μπουμ!!! Αυτά μας συμβαίνουν συνέχεια. Έτσι έγινε και στο “Universal”. Και κάτι τέτοιες στιγμές συμβαίνουν μια φορά στην αιωνιότητα. Θα το θυμάσαι για όλη σου τη ζωή. Είναι μία ιστορία που θα μπορείς να λες στα παιδιά σου ή στα εγγόνια σου.\nΑπίστευτο! Πες μας λίγα λόγια σχετικά με τη συνεργασία σας με τη Φιλαρμονική Ορχήστρα του Plovdiv.\nΛοιπόν. Πρώτα απ’ όλα, η Φιλαρμονική του Plovdiv κάνει κάθε χρόνο μία συνεργασία με μία rock ή pop μπάντα. Την εποχή που παίζαμε ήταν ο Fish από τους Marillion. Για μας, η Βουλγαρία είναι μία από τις τελευταίες αφίξεις των Anathema. Η πρώτη φορά που παίξαμε εκεί ήταν το 2010. Όμως έχουμε ένα καταπληκτικό κοινό εκεί. Επιπλέον, γνωρίζουμε και τον promoter τους. Είμαστε οικογενειακή μπάντα. Όπου κι αν πάμε, διατηρούμε μία οικειότητα με τον κόσμο. Μας αρέσει να γνωρίζουμε promoters. Ακόμα και σε προσωπικό επίπεδο. Οι σχέσεις μας με το Βούλγαρο promoter είναι πολύ καλές. Είναι πολύ καλός τύπος. Επικοινώνησε μαζί μας και του ζητήσαμε να μας δώσει μία ευκαιρία να παίξουμε μαζί τους. Φυσικά είπε ναι. Η ίδια η Φιλαρμονική του Plovdiv, τα άτομα που συμμετέχουν σε αυτή, είναι πολύ επαγγελματίες. Έκαναν τρίωρες πρόβες την ημέρα για αρκετές μέρες και κατάφεραν να παίξουν όλα τα τραγούδια. Τη συγκεκριμένη μέρα που έγινε το live είχε τόση πολλή ζέστη, που στην ουσία δεν υπήρχε κάλυψη γι’ αυτούς. Ο ήλιος τους χτυπούσε στο κεφάλι κάθε πρωί που έκαναν πρόβα. Ήταν στρατιώτες! Γιατί θα μπορούσαν να είχαν πάθει ηλίαση. Για τόση ζέστη σου μιλάω! Ήταν υπέροχοι. Η μουσική που παίξαμε όντως είναι “καθολική” (σ.σ. “Universal”). Και ταιριάζει σε όλους τους τρόπους ζωής. Είτε είσαι νέος, είτε είσαι γέρος. Δεν έχει σημασία. Νομίζω ότι η μουσική μας έχει στοιχεία που ενώνουν διαφορετικά μεταξύ τους άτομα, ανεξαρτήτου χώρας ή κοινωνικού επιπέδου. Είμαστε από το Liverpool. Θέλουμε να είμαστε οικογένεια ακόμα με ανθρώπους που δε γνωρίζουμε. Και κάπως έτσι νιώθουμε όταν εισπράττουμε το χειροκρότημα στη σκηνή. Είναι φανταστικό!\nΕιλικρινά πρέπει να σου πω ότι στο “Universal”, μερικές versions αγαπημένων μου κομματιών όπως τα “Flying”, “Deep” και “A Simple Mistake” είναι οι καλύτερες που έχετε εκτελέσει υπό live συνθήκες. Νομίζεις πως αυτή θα μπορούσε να είναι η καλύτερή σας στιγμή, τουλάχιστον για τους Anathema της τελευταίας δεκαετίας;\nΠιστεύω μέχρι αυτή τη στιγμή, κατά πάσα πιθανότητα ναι. Αλλά είναι αδύνατον να πεις κάτι τέτοιο. Αν σκεφτώ λίγο το παρελθόν με το “Roads” του 2004, για μένα είναι το ίδιο καλό. Τέτοια gigs μένουν ανεξίτηλα αποτυπωμένα στη μνήμη σου και δε μπορούν να σβηστούν. Για να σου πω την αλήθεια όμως, αυτό εξαρτάται. Από μία εξωτερική αντίληψη, ο κόσμος μπορεί να το δει σαν μία επιτυχία. Να παίζεις μαζί με μία ορχήστρα 36 εγχόρδων και να εκτιμάς το γεγονός ότι ηχεί τόσο όμορφα με τους επιπλέον παίκτες. Και πάλι όμως, όταν σε θεωρούν rock μπάντα, αυτό δεν ακούγεται το ίδιο. Έτσι ήταν τότε και με το “Roads”. Ήταν κάτι πολύ ξεχωριστό. Τη θυμάμαι εκείνη τη βραδιά. Ευτυχώς για μας (και για το κοινό), το γεγονός ότι υπάρχει ακόμα μουσική στις μέρες μας είναι κάτι που μας δυναμώνει, που μας κρατάει σε φόρμα. Μας κάνει να εστιάζουμε στη μουσική μας, στο παίξιμό μας. Σε αυτές τις περιπτώσεις, πάντα θα έχεις μία καλή βραδιά. Φυσικά αν ξέρεις τι κάνεις.\nΤώρα, αν δε σε πειράζει, ας κάνουμε ένα μικρό ταξίδι στο παρελθόν. Την περίοδο 2000-2002 οι Anathema αντιμετώπισαν μία ισχυρή κρίση που οφειλόταν σε αποχωρήσεις μελών, το κλείσιμο της Music For Nations και άλλων δυσκολιών που σχεδόν σας οδήγησαν να αλλάξετε το όνομα της μπάντας. Τι θυμάσαι από εκείνη την περίοδο;\nΧμμμ… Αν θες να μιλήσουμε για κρίση, αυτά δεν ήταν τίποτα συγκριτικά με αυτά που περνούσα. Εκείνη η περίοδος ήταν η χειρότερη της ζωής μου. Και εννοείται πως ό,τι συνέβαινε τότε με τους Anathema, ήταν για μένα λίγης σημασίας. Για κάποιους άλλους όχι τόσο, αλλά ξέρεις… Όλοι βγήκαμε από αυτό πιο δυνατοί και αυτό είναι που μετράει. Και να σου πω κάτι;;; (σ.σ. κάπου εδώ άρχισε να παίρνει ανάποδες) Αυτά που έχουν συμβεί στη ζωή μου έκαναν τη μπάντα να μοιάζει με απλό αεράκι! Και θέλω να σε ρωτήσω το εξής. Αν σου δινόταν ποτέ η ευκαιρία να έχεις τα πάντα όπως θες εσύ, ειδικά στην παιδική σου ηλικία, θα τη δεχόσουν; Είμαι ευγνώμων για όλα αυτά που έγιναν, νιώθω χαρούμενος που έμαθα πράγματα μετά από όλα αυτά τα προβλήματα και που κατάφερα να βγω υγιής μέσα απ’ όλη αυτή την αρνητική κατάσταση. Έχω πολλή υπομονή και ανεκτικότητα σαν άτομο. Συνήθιζα να δουλεύω στο Liverpool, βοηθώντας τον κόσμο με πολλούς και διάφορους τρόπους. Αυτά τα πράγματα σου διδάσκουν πως είναι να είσαι πραγματικά σκατά! Οπότε… Tο να είσαι σε μπάντα;;; Fuck οff! Δεν είναι δύσκολο. Απλά πρέπει να το συνηθίσεις.\nΑνά τα χρόνια, παρατηρούμε μία τεράστια προτίμηση των καλλιτεχνών για τα ακουστικά shows. Ως καλλιτέχνης, τι πιστεύεις πως είναι αυτό που διαφοροποιεί ένα ακουστικό show από ένα κανονικό show;\nΛοιπόν. Τι είναι αυτό που διαφοροποιεί τους Anathema από τους Anathema ενός ακουστικού show, ε; Χμμμ… Παίζουμε διαφορετικά. Χρησιμοποιούμε loop samples, κιθάρες που ακούγονται σαν πλήκτρα, πιάνο, έχουμε τρεις τραγουδιστές, έχουμε μπάσο. Και όλα παίζονται ζωντανά. Δεν ξέρω κάποιον άλλο που να το κάνει αυτό. Ίσως υπάρχει, αλλά εγώ δεν ξέρω άλλον. Ειδικά στον τομέα μας, ξέρω πως δεν υπάρχει κάτι άλλο σαν αυτό. Το κάνουμε γιατί αγαπάμε τη μουσική μας. Παίζεις μουσική με ένα νέο τρόπο. Και με αυτό τον τρόπο βάζουμε στη μουσική μας το κλασικό στοιχείο με τις ορχήστρες. Αγαπάω όλη τη μουσική που έχουμε δημιουργήσει. Αγαπώ και την παλιά μας μουσική εξίσου. Ποτέ δε θα το κάναμε αν δεν αγαπούσαμε την παλιά μας μουσική. Και τώρα έχουμε τρεις τρόπους για να παίζουμε τη μουσική μας: τον κλασικό, τον ακουστικό και τον rock.\nΣτο “Universal” DVD, όπως και στο “Weather Systems”, η Lee Douglas παίζει σημαντικό ρόλο στα τραγούδια των Anathema. Θα ‘πρεπε να τη θεωρούμε μόνιμο μέλος της μπάντας;\nΝαι. Και θα έπρεπε να το έχετε κάνει ήδη. Είναι μόνιμο μέλος. Είναι στις αφίσες εδώ και χρόνια. Οι Anathema είναι μία μεγάλη οικογένεια που περιέχει μέσα δύο οικογένειες. Και οι οικογενειακοί δεσμοί είναι πολύ σημαντικοί για τη μπάντα.\nΠολλοί fans θεωρούν τα “Alternative 4” και “Judgement” ως αριστουργήματα της καριέρας σας. Κάποιοι λένε πως μπορεί και να μην ηχογραφήσετε ποτέ ξανά τέτοιους δίσκους. Τι θα τους απαντούσες; Ένιωσες ποτέ ότι αυτοί οι δύο δίσκοι μπορεί να σε “στοιχειώνουν”;\nΌχι. Γιατί να νιώθω στοιχειωμένος;\nΣε ρωτάω επειδή ξέρω πως, τουλάχιστον στην Ελλάδα, αυτά τα δύο albums είναι τα πιο επιτυχημένα.\nΑλήθεια; Αυτό είναι πολύ καλό. Αλλά δε μας επηρεάζει τίποτα. Δε μας ενδιαφέρουν οι θετικές ή οι αρνητικές αντιδράσεις. Το ίδιο ισχύει και για τις πωλήσεις.\nΔίκαιη απάντηση. Από τα θεμέλια της μπάντας με το όνομα Pagan Angel, αλλάξατε πολλά μουσικά στυλ αλλά κατά κάποιο τρόπο πάντα καταφέρνατε να διατηρείτε την καταθλιπτική ατμόσφαιρα σε υψηλά επίπεδα. Μπορεί να ακουστεί γραφικό αλλά, είναι στο αίμα σας ή είναι ιδέα μου;\nΝαι, είναι στο αίμα μας. Είναι στην ιστορία μας. Είναι στη ζωή μας. Είναι αυτό από το οποίο προερχόμαστε. Γιατί η μουσική μας έχει ένα βαθύ νόημα. Είναι οι ερωτήσεις σχετικά με τη θνησιμότητα, την αγάπη, τη ζωή. Όλα αυτά συμβαίνουν λόγω των ζωών που ζήσαμε. Αυτή ήταν η ζωή που ζούσαμε ακόμα και πριν φτιάξουμε τη μπάντα. Το ξεκινήσαμε σαν παιδιά και το συνεχίσαμε για πάρα πολύ καιρό. Σε κάποιο βαθμό θα συνεχίσουμε να το κάνουμε, όσο νιώθουμε ελεύθεροι. Είμαι ένα πολύ χαρούμενο άτομο. Ένα πολύ θετικό άτομο. Είμαι ένας μαχητής. Αρνούμαι να αφήσω τον εαυτό μου να νιώθει λυπημένος παρ’ όλα αυτά. Αυτές τις μέρες χρειάζεται να διατηρείς μία πολύ θετική στάση. Και αν το κάνεις αυτό, όλα τα αρνητικά θα πάψουν να υπάρχουν. Αυτό με βοήθησε πολύ. Επέλεξα τη ζωή μου, έκανα θετικές αλλαγές, αναγκαίες αλλαγές και όλα άρχισαν να καλυτερεύουν. Μπορείς να πεις πως ήταν σύμπτωση ή ό,τιδήποτε. Για μένα οφείλεται πως μπήκα στο σωστό μονοπάτι. Και αν μείνεις σ’ αυτό το μονοπάτι και συνεχίσεις να ζεις οπτιμιστικά, θα το καταφέρεις. Όλοι αποτυγχάνουμε. Αλλά πρέπει να προσπαθούμε, δεδομένου ότι έχουμε περιορισμένο χρόνο. Το μεγαλύτερο επίτευγμα που μπορεί να κάνει ένα άτομο, είναι να γεμίσει τη ζωή του με θετικά άτομα. Αν υπάρχουν αρνητικά άτομα στη ζωή σου, ευχήσου τους τα καλύτερα. Αλλά ξέκοψέ τους, γιατί δε θα σε βοηθήσουν. Αν κυνηγάς κάποιον που θες να σε κάνει να νιώθεις καλύτερα, δεν πρόκειται να συμβεί. Πρώτα πρέπει να νιώσεις ο ίδιος καλύτερα. Να νιώσεις άνετος, χαρούμενος. Έτσι ώστε να αντιμετωπίσεις τα εμπόδια στη ζωή σου. Προφανώς για κάποιους είναι περισσότερο δύσκολο. Εμένα μου πήρε χρόνια. Γαμημένα χρόνια για να συνέλθω. Νομίζω πως ήμουν γύρω στα 33 όταν τελικά έδιωξα τους δαίμονες μου. Δεν υπήρχε άλλη επιλογή. Αλλιώς θα είχα τρελαθεί! Κάπως έτσι έγινε και το 2005 όταν ο Danny έκοψε το ποτό γιατί αλλιώς θα τον είχε καταστρέψει. Από τότε δεν ξαναήπιε αλκοόλ. Άρα είναι όλα θέμα επιλογής. Αλλά να ξέρεις πως όταν επιλέξεις, δε γίνεται να γυρίσεις πίσω.\nΜιλώντας για παρελθόν, εξακολουθείς να έχεις επαφές με το Darren White και το Duncan Patterson;\nΕννοείται! Τους αγαπάω πάρα πολύ αυτούς τους τύπους! Είναι οικογένεια, αφού γνωριζόμαστε σχεδόν όλη μας τη ζωή. Τώρα ζω στη Γαλλία, ενώ εκείνοι στην Αγγλία. Οπότε δεν τους βλέπω αρκετά συχνά. Όταν όμως το κάνω, είναι σαν να μην πέρασε ούτε μία μέρα. Είναι όπως όταν ήμασταν παιδιά. Κάνουμε την ίδια πλάκα με τότε.\nΆκουσες καθόλου το project του Duncan, τους Alternative 4;\nΝαι, το άκουσα. Λατρεύω αυτές τις ιδέες. Τις ξέρω αυτές τις ιδέες από τότε που ο Duncan ήταν ακόμα στη μπάντα. Μερικές από αυτές είναι πολύ παλιές.\nΔεν το ‘ξερα αυτό.\nΝαι, ναι! Πολύ παλιές. Στριφογύριζαν στο μυαλό του για πολλά χρόνια, αλλά για κάποιο λόγο δεν είχε καταφέρει να τις δημιουργήσει με τον τρόπο που ήθελε. Νομίζω πως στο επόμενό του album έχει κι άλλο υλικό που θέλει να βγάλει απ’ τον οργανισμό του. Υλικό που θέλει να εξελίξει. Οπότε είμαι περίεργος να δω τι είναι αυτό. Αλλά μου αρέσει αυτό που κάνει, όπως και όλα τα projects του Duncan. Και πιστεύω ότι δεν έχει δεχτεί την αναγνώριση που του αξίζει. Μπορεί και για διάφορους λόγους. Θεωρώ πως ο Duncan είναι από τα μεγαλύτερα ταλέντα που υπάρχουν, ειδικά ως στιχουργός. Πρέπει να δεχθεί περισσότερη έκθεση απ’ ό,τι τώρα.\nΠριν είπες πως σχεδιάζετε να κάνετε ένα νέο Anathema album. Θα ήθελες να μας δώσεις λίγες πληροφορίες γι’ αυτό ή έστω να μας δώσεις μια μικρή γεύση;\nΛοιπόν. Μπορώ να σου πω πως αμέσως μετά από αυτό το ακουστικό show, θα περάσουμε λίγες μέρες στα σπίτια μας. Μετά εγώ, ο Danny και ο John θα πάμε στο studio του Christer-André Cederberg στο Oslo της Νορβηγίας για να ξεκινήσουμε τις διαδικασίες γραψίματος των κομματιών. Προφανώς έχουμε πολλές ιδέες. Δε μπορώ να οριστικοποιήσω πως θα είναι το album ή ποια τραγούδια ταιριάζουν. Θα δούμε. Στη συνέχεια θα είμαστε ανενεργοί για μερικές βδομάδες και όταν λέω ανενεργοί, δεν εννοώ και εμένα. Εγώ δουλεύω εντατικά πάνω στην παραγωγή και την προ-παραγωγή δικού μου υλικού όταν βρίσκω ευκαιρία. Και κάποια στιγμή πρέπει να το τελειώσω. Μετά απ’ όλα αυτά, θα κατευθυνθούμε στο studio στις 2 Δεκεμβρίου αν θυμάμαι καλά, όπου και θα μείνουμε εκεί μέχρι τα Χριστούγεννα. Υπολογίζουμε να ‘χουμε τελειώσει αρχές με μέσα Ιανουαρίου και μετά θα κάνουμε τη μίξη. Αν όλα πάνε καλά, θα βγει το Μάιο. Βέβαια ξέρεις πως με αυτά τα πράγματα δε μπορείς να κάνεις προβλέψεις, γιατί όλα αλλάζουν. Αν όμως ευθυγραμμιστούν οι πλανήτες και τα αστέρια είναι στο πλευρό μας (σ.σ. τι είπε το άτομο!) θα το κυκλοφορήσουμε το Μάιο. Θα δείξει! Χαχαχα!\nΚλείνοντας, θα ήθελα να σου κάνω δύο τελευταίες ερωτήσεις. Πρώτη: Τι σου λείπει περισσότερο από τις death/doom μέρες σας;\nΠερισσότερο μου λείπουν ο Darren και ο Duncan.\nΝαι, γιατί οι υπόλοιποι είναι στη μπάντα! Χαχαχα! Περνάγαμε ξεκαρδιστικά όταν αυτοί οι δύο ήταν μαζί μας.\nΠροσωπικά, εμένα μου λείπουν τα μαλλιά του Danny. Χαχαχα!\nΧαχαχα! Τα ράστα του Danny, ε; Σκέφτεται να τα ξαναμεγαλώσει.\nΌχι, καθόλου! Μου άρεσε έτσι όπως τα είχε. Αραιά και που, του λέω πως πρέπει να τα ξανακάνει όπως ήταν. Προσέχει πάρα πολύ τα μαλλιά του και όταν φτάσουν σε τέτοιο μήκος δεν ξέρει τι να κάνει με αυτά. Πάντως πρέπει να τα ξανακάνει ράστα! ΑΝ το αποφασίσει, θα του πάρει περίπου 6 χρόνια για να φτάσει ξανά στο ίδιο μάκρος. Θα δούμε. Μπορεί να το κάνει.\nΤελευταία ερώτηση. Έχετε σκεφτεί ποτέ μία πιθανή επιστροφή σε εκείνες τις μέρες;\nΔηλαδή έχετε πει οριστικά “αντίο” σε αυτό τον ήχο;\nΧμμμ… Κοίτα. Δε νομίζω πως το αποκλείσαμε ποτέ. Δε θα ήταν μία γνήσια επιστροφή σε αυτό το στυλ. Ίσως να κάναμε ένα τραγούδι ή μέρος τραγουδιού που να είναι επηρεασμένο από κει. Κάτι σαν “φόρο τιμής” για εκείνες τις μέρες. Αλλά δε νομίζω να το κάναμε ποτέ ως μπάντα, γιατί δε μας αρέσει να γυρίζουμε πίσω. Είμαστε μία εξελικτική μπάντα. Προχωράμε μπροστά. Αν ποτέ επιστρέψουμε στο παρελθόν μας, πάει να πει πως ξεμείναμε από ιδέες. Και δεν έχουμε ξεμείνει από ιδέες. Υπάρχει τόση πολλή μουσική που θέλουμε να δημιουργήσουμε. Άρα… Δεν ξέρω. Εξακολουθεί να μου αρέσει εκείνη η περίοδος. Ίσως να μην την ακούω τόσο πλέον, αλλά μου άρεσε αυτό που κάναμε. Λατρεύω τη μελωδία σε κομμάτια όπως το “Crestfallen”. Παρατηρώ τις αρμονίες, το πως έδεναν όλα μεταξύ τους. Τότε ακουγόταν σαν κουαρτέτο εγχόρδων και όχι σαν δύο κιθάρες. Είναι κλασικά επηρεασμένο. Γι’ αυτό το λόγο κάναμε και το “Falling Deeper”. To “Falling Deeper” ήταν άλλη μία ομολογία πως πάντα αγαπούσαμε αυτή τη μουσική και ότι έχουμε επηρεαστεί από την κλασική μουσική. Πάντα ακούμε ορχήστρες. Και ειδικά εκείνες τις μέρες που ήταν πιο κατάλληλο. Το μπάσο να παίζει μία μελωδία, η κιθάρα μου να βγάζει μία μελωδία βιολιού, ο Danny έπαιζε δύο διαφορετικές μελωδίες στην κιθάρα του. Αυτός ήταν ο τρόπος που το κάναμε τότε. Χωρίς να μας ενδιαφέρει που ήμασταν 16 χρονών. 16 χρονών, φίλε! Κοιτάμε εκείνη την εποχή με θαυμασμό! Αυτές είναι οι ζωές μας! Αυτή είναι η ζωή μου, φίλε! (σ.σ. αρχίζει να μιλάει με έντονο και συνειδητοποιημένο ύφος) Τα αγαπάω εκείνα τα τραγούδια! Είναι μέρος της γαμημένης ζωής μου! Δε ντρέπομαι και δε φοβάμαι για οτιδήποτε έχουμε κάνει! Ίσως να υπήρχαν 2-3 τραγούδια που να μην ήταν καλά. Και; Δεν έχει σημασία. Την αγαπάω πολύ αυτή τη μουσική. Και αν υπάρχει κάποιος που να λέει το αντίθετο, να πάει να γαμηθεί! Στο λέω γιατί ανά καιρούς έχω συναντήσει τέτοια άτομα. Αν έχεις έστω και λίγη αυτοαντίληψη, θα καταλάβεις πως δεν κάναμε το “Falling Deeper” για να αλλάξουμε το παρελθόν. Το κάναμε ακριβώς επειδή αγαπάμε αυτή τη μουσική. Ξέρεις πόσο μας στοίχισε; Ένα σωρό λεφτά! Δεν ήμασταν αναγκασμένοι να το κάνουμε. Εξάλλου την ίδια περίοδο ηχογραφούσαμε και το “Weather Systems”. Δε μας πίεσε κανείς. Υποστηρίζω κάθετι που έχουμε κάνει. Είμαστε εξελικτικά άτομα ευθείας σκέψης που διατηρούν όλα αυτά που έχουν στη ζωή τους. Ξέρω ότι δεν ήμουν τόσο κοντά στον εαυτό μου όσο είμαι τώρα. Όταν ήμουν 17, ήμουν ακόμα παιδί. Αυτή είναι η ζωή μου.\nΟι Anathema σε έκαναν να το συνειδητοποιήσεις αυτό;\nΝαι! Οι Anathema! Οι Anathema είναι η ζωή μου! Το “Crestfallen” είναι η ζωή μου! Εννοείται πως είναι η ζωή μου! Είχε να κάνει με όλα αυτά που περνούσαμε εκείνη την περίοδο με τη μητέρα μας! Έχεις διαβάσει να δεις για τι μιλάει το “One Last Goodbye”; Περί τίνος πρόκειται το καινούργιο album; Ποτέ δεν αλλάξαμε. Ποτέ!\nVincent σε ευχαριστώ πάρα πάρα πολύ για το χρόνο σου! Δώσε ένα μήνυμα σε όλους τους Έλληνες fans.\nΤα είπα όλα φίλε! Όλα! Οι Έλληνες fans ξέρουν πόσα πολλά σημαίνουν για μας. Όλα τα τραγούδια μας είναι αληθινά. Όλες οι ιστορίες μέσα σε αυτά αφορούν αληθινά πρόσωπα. Τα πάντα εκεί μέσα είναι αληθινά. Από την αρχή μέχρι τώρα. Και θα είναι για πάντα. Δε χρειάζεται να πω τίποτα άλλο. Σας ευχαριστούμε που είσαστε εκεί για μας και σας ευχαριστούμε που ξέρετε πως είμαστε μία μπάντα στην οποία μπορείτε να βασιστείτε!\nJamie Cavanagh – Μπάσο\nJohn Douglas – Τύμπανα\nVincent Cavanagh – φωνητικά, κιθάρα\nDanny Cavanagh – κιθάρα, πλήκτρα\nLee Douglas – φωνητικά\nDaniel Cardoso – πλήκτρα\nThe Crestfallen EP – 1992